Na osnovu člana 3 stav 1 tačke 12 Zakona o komunalnim djelatnostima (*“Sl.list Crne Gore br.55/16,74/16 I 02/18 ")* člana 9 stav 1 tačka 6 i stav 4 i 5 Zakona o bezbjednosti saobraćaja na putevima *(Sl.list Crne Gore br.33/12,58/14 i 14/17)*, člana 35 Statuta Opštine Tivat *(Sl.list Crne Gore-opštinski propisi br. 24/18)*, Skupština opštine Tivat, na sjednici održanoj dana 18.06.2019.godine donijela je

**O D L U K U**

**o izmjeni i dopuni Odluke o javnim parkiralištima na području opštine Tivat**

**Član 1**

U Odluci o javnim parkiralištima na području opštine Tivat *(Sl.list Crne Gore –opštinski propisi br. 26/14,15/15 i 28/16)*, član 15 stavovi 1 ,2 i 3 mijenjaju se i glase:

“**Organ lokalne uprave nadležan za poslove saobraćaja, dužan je da na opštem parkiralištu odredi najmanje 5% parking mjesta od ukupnog broja parking mjesta za parkiranje vozila lica sa invaliditetom u skladu sa posebnim propisima.**

**Vršilac komunalne djelatnosti dužan je da na posebnom parkiralištu odredi najmanje 5% parking mjesta od ukupnog broja parking mjesta za lica iz stava 1 ovog člana**

**Lica sa invaliditetom koja koriste parking mjesta iz st 1 i 2 ovog člana u vozilu moraju imati oznaku znaka pristupačnosti.”**

**Član 2**

Član 16 se mijenja i glasi:

**“Pravo na besplatnu parking kartu ima lice sa invaliditetom za vozilo za koje posjeduje rješenje o izdavanju znaka pristupačnosti izdatog od strane nadležnog organa lokalne uprave opštine Tivat** .

**Član 3**

U članu 21 dodaje se stav 4 koji glasi:

“**Izuzetno od stava 3 ovog člana, za korišćenje i rezervaciju parking mjesta iz stava 1 ovog člana od strane organizacija koje se bave pružanjem pomoći i inkluzijom lica sa invaliditetom, ne plaća se naknada**.”

**Član 4**

Član 26 stav 2 mijenja se i glasi:

**“Evidenciju iz stave 1 ovog člana uspostavlja i vodi vršilac komunalne djelatnosti.”**

**Clan 5**

U članu 30 stav 1 alineja 2 , poslije “stav 1” dodaje se “**i stav 2** “

**Član 6**

Ova odluka stupa na snagu osmog dana od dana objavljivanja u "Službenom listu CG - opštinski propisi".

Broj:0304-340-174

Tivat,18.06.2019.godine

Skupština Opštine Tivat

Predsjednik

Ivan Novosel, s.r.